b'\n_START_ARTICLE_\nHanwoo\n_START_SECTION_\nHist\xc3\xb2ria\n_START_PARAGRAPH_\nAquest animal va ser usada inicialment com a animal de tir i no fou fins a l\xe2\x80\x99expansi\xc3\xb3 de l\xe2\x80\x99economia sud-coreana durant la d\xc3\xa8cada de 1960 que es va comen\xc3\xa7ar a produir per la seva carn. Actualment la seva carn \xc3\xa9s considerada exclusiva._NEWLINE_La carn est\xc3\xa0 catalogada per la FAO com sense risc (any 2007). L\xe2\x80\x99any 2003 la seva poblaci\xc3\xb3 es va censar en 1.240.000, mentre que onze anys m\xc3\xa9s tard, el 2014, aquesta era de 2.670.000 caps de bestiar._NEWLINE_Alguns estudis publicats el 2001 van suggerir que podria ser un h\xc3\xadbrid entre bestiar taur\xc3\xad i bestiar indicus. Un estudi de l\xe2\x80\x99ADN mitocondrial publicat al 2010, va trobar una estreta relaci\xc3\xb3 amb les races taurines holstein i wagyu, i clares difer\xc3\xa8ncies amb l\xe2\x80\x99indicus nellore i el zwergzebu. L\xe2\x80\x99any 2014, l\xe2\x80\x99an\xc3\xa0lisi del polimorfisme d\xe2\x80\x99un nucle\xc3\xb2tid va concloure que el bestiar core\xc3\xa0 es va formar d\xe2\x80\x99un grup diferent amb la ra\xc3\xa7a yanbian e la Xina, independentment de les races europees i distants del grup indicus.\n_START_SECTION_\nCaracter\xc3\xadstiques\n_START_PARAGRAPH_\n\xc3\x89s una ra\xc3\xa7a petita, amb un pelatge de color marr\xc3\xb3 i en la qual tots dos sexes presenten banyes. Les vaques presenten molt bones qualitats maternes, per\xc3\xb2 la seva producci\xc3\xb3 de llet \xc3\xa9s baixa, amb poc m\xc3\xa9s de 400 litres per cada lact\xc3\xa0ncia de 170 dies. Els animals s\xc3\xb3n alimentats amb palla d\xe2\x80\x99arr\xc3\xb2s com a font principal de farratge. Des del 2009 es coneix una variant d\xe2\x80\x99hanu blanc que, amb prop de 14 caps de bestiar el 2014, es va classificar com a ra\xc3\xa7a independent.\n_START_SECTION_\nUsos\n_START_PARAGRAPH_\nMalgrat el seu preu elevat, la seva carn \xc3\xa9s possiblement preferida en la cuina coreana que les carns importades de preus menors. Possiblement perqu\xc3\xa8 la primera \xc3\xa9s considerada m\xc3\xa9s fresca i de millor qualitat. Segons alguns autors, la carn hanu \xc3\xa9s considerada com a carn bovina de primera qualitat degut al seu gran sabor i la seva consist\xc3\xa8ncia desitjada. Com que els coreans consideren la carn de hanu com una icona cultural i una de les millors carns del m\xc3\xb3n que \xc3\xa9s emprada en aliments tradicionals, plats nadalencs populars o com a present en dates remarcables.'